# …………..napirend

# Előterjesztve:

Gazdasági és Tulajdonosi Bizottsághoz

# E L Ő T E R J E S Z T É S

## A Képviselő-testület 2016. február 25-i rendes ülésére

**Tárgy:** Együttműködési megállapodás Budapest Főváros II. Kerületi Önkormányzat és a II. Kerületi Sport és Szabadidősport Nonprofit Korlátolt Felelősségű Társaság között.

Készítette:…………………………. dr. Kolláth Adél, Polgármesteri Kabinet vezetője

Egyeztetve:…………………………… Dankó Virág, alpolgármester

…………………………….dr. Lipovits Dóra, vezető jogtanácsos

Látta: ….…………………………dr. Szalai Tibor, jegyző

A napirend tárgyalása zárt ülést nem igényel.

**Tisztelt Képviselő-testület!**

A II. kerületi Önkormányzat – élve a társasági adóról (TAO) szóló törvényben foglalt lehetőséggel, amely a látvány-csapatsportok támogatásának adókedvezményét foglalja magában – megalapította a 100%-os önkormányzati tulajdonú II. Kerületi Sport és Szabadidősport Nonprofit Korlátolt Felelősségű Társaságot (a továbbiakban: Társaság), amely sikeres pályázatot nyújtott be a Magyar Vízilabda Szövetséghez az uszoda megvalósítására. Az Önkormányzat a szűkebb és tágabb környezetben élő lakosság igényeit kiszolgáló, vízilabda utánpótlás nevelésére épülő uszodát szeretne létesíteni Máriaremetén, amely nagyobb szabású úszó- és vízilabda eseményeknek is helyszínéül szolgálhat, miközben a helyi oktatási intézmények igényeit is maximálisan kiszolgálja.

Mindennek érdekében – összhangban az uszoda projekttel kapcsolatos előző előterjesztésekkel – az Önkormányzat együttműködési megállapodást kíván kötni a Társasággal az uszoda beruházás lebonyolításával kapcsolatban, az aktuális feladatok és teendők vonatkozásában. Az uszoda létesítésére irányuló Tao pályázat teljes körű lebonyolítója a Társaság, amely az építendő uszoda jövőbeni üzemeltetője lesz.

A fentiek alapján kérem az előterjesztés megtárgyalását és az alábbi határozati javaslat elfogadását!

# 

# Határozati javaslatok

1. A Képviselő-testület úgy dönt, hogy a Budapest Főváros II. Kerületi Önkormányzat és annak 100%-os tulajdonában álló II. Kerületi Sport és Szabadidősport Nonprofit Korlátolt Felelősségű Társaság között – vízilabda utánpótlás nevelésére épülő, a helyi lakosság igényeit kiszolgáló uszoda létesítése érdekében – kötendő Együttműködési Megállapodást jelen határozat melléklete szerinti tartalommal elfogadja, és annak aláírására felhatalmazza a Polgármestert.

**Felelős:** Polgármester

**Határidő:** 2016. március 01.

*(A határozat elfogadása egyszerű többségű szavazati arányt igényel.)*

Budapest, 2016. február 18.

dr. Láng Zsolt

polgármester

**Együttműködési megállapodás**

amely létrejött

egyrészről Budapest Főváros II. Kerületi Önkormányzat

(1024 Budapest, Mechwart liget 1.)

adószám: 15735650-2-41

statisztikai azonosítója: 15735650-8411-321-01

képviselő: Dr. Láng Zsolt polgármester (továbbiakban: Önkormányzat)

másrészről II. Kerületi Sport és Szabadidősport Nonprofit Korlátolt Felelősségű

Társaság (továbbiakban: Társaság)

(Budapest Mechwart liget 1.)

adószám: 25149724-2-41

cégjegyzékszám: 01-09202717

képviselő: Becsey Péter

a továbbiakban együttesen: Felek között az alulírott helyen és időben, az alábbi feltételek szerint

Előzmény

Budapest Főváros II. Kerületi Önkormányzat Képviselő-testülete 2015. február 1. napjával megalapította a II. Kerületi Sport és Szabadidősport Nonprofit Korlátolt Felelősségű Társaságot és elfogadta az Alapító okiratát.

A Társaság legfontosabb célkitűzése alakulásakor a sportcélú fejlesztések felkutatása, a sport célú pályázatokon való részvétel volt. A Társaság – a Képviselő-testület 2015. április 28-i jóváhagyásával – ennek megfelelően – a látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI.30) Korm. rendeletben foglaltak szerint elkészített – sportfejlesztési programot nyújtott be a Magyar Vízilabda Szövetséghez (a továbbiakban: MVLSZ).

Az MVLSZ 2015 végén be/SFP-00050/2015/MVLSZ. számú határozatában jóváhagyta a Társaság sportfejlesztési programját, amely szerint az Önkormányzat a szűkebb és tágabb környezetben élő lakosság igényeit kiszolgáló, vízilabda utánpótlás nevelésére épülő uszodát létesíthet Máriaremetén, amely nagyobb szabású úszó- és vízilabda eseményeknek is helyszínéül szolgálhat, miközben a helyi oktatási intézmények igényeit is maximálisan kiszolgálja.

Budapest Főváros Kormányhivatala I. Kerületi Hivatala által a BP-1D/001/04391-39/2015. számon kibocsátott jogerős építési engedélyben a Budapest II. kerület Máriaremetei út 224. alatti, 51721 helyrajzi számú ingatlanon tervezett uszoda építtetője a II. kerületi Önkormányzat. A sikeres MVLSZ pályázat teljes körű lebonyolítója, a TAO felajánlások kedvezményezettje ugyanakkor a Társaság, ez indokolja együttműködési megállapodásban rendezni az Önkormányzat és Társaság jogait és kötelezettségeit.

1. Általános rendelkezések
2. Az Önkormányzat a Budapest II. kerület Párás utca 051721 hrsz. alatti, 51721 helyrajzi számú 20524 m2 alapterületű ingatlant 2016. március 1-jétől 2031. február 29-ig terjedő időtartamra a …/2016 (II. 25.) számú határozattal elfogadott használati megállapodásban foglaltak szerint a Társaság használatába adja. A használati megállapodás a földhivatali bejegyzés céljából benyújtásra kerül Budapest Főváros Kormányhivatala XI. Kerületi Hivatalához.
3. Az Önkormányzat és a Társaság megállapodik, hogy Budapest Főváros Kormányhivatala I. Kerületi Hivatala által kibocsátott, BP-1D/001/04391-39/2015. iktatószámú Budapest Főváros II. Kerületi Önkormányzat részére kiadott jogerős építési engedély jogosultsága Felek között megoszlik.
4. Az Önkormányzat és Társaság megállapodnak, hogy a közbeszerzési eljárás lefolytatását a Társaság végzi, ennek érdekében az Önkormányzat átadja a rendelkezésre álló terveket és egyéb rendelkezésre álló dokumentációt/ engedélyeket és ezek kapcsán teljes körű és időbeli, valamint területi korlátozásoktól mentes, harmadik személy részére át nem ruházható felhasználási jogot biztosít a Társaság részére. Az Önkormányzat szavatolja, hogy a jelen pontban körülírt felhasználási jog biztosítására jogosult, annak kapcsán a tervek szerzői jogi jogosultjainak engedélyével rendelkezik.
5. Jelen megállapodás értelmében az Önkormányzat köteles biztosítani a műszaki ellenőri és tervellenőri feladat közbeszerzési eljárásának teljes pénzügyi fedezetét továbbá a módosított építési engedélyezési eljárást és a tervezői művezetést is magában foglaló kiviteli tervezés közbeszerzési eljárásai önrészének pénzügyi fedezetét.

II. A közbeszerzési eljárás lefolytatásának rendje

1. Az Önkormányzat és a Társaság megállapodnak, hogy a létrehozandó sportlétesítmény megvalósítása érdekében lefolytatásra kerülő közbeszerzési eljárásokra a Társaság 2016. március 1-jén hatályba lépő Közbeszerzési Szabályzatában (továbbiakban Szabályzat) foglaltak az irányadók.
2. A közbeszerzési eljárás lefolytatásával kapcsolatosan felmerülő költségek és díjak valamint eljárást segítő egyéb szakértői költségek pénzügyi fedezetét az Önkormányzat biztosítja a …/2016.(II. 25.) képviselő-testületi határozattal elfogadott üzleti tervben.
3. Az Önkormányzat és a Társaság megállapodnak, hogy Bíráló Bizottság tagjai sorába a Szabályzat IX. fejezete 2) és 3)-as pontjában foglaltak szerint, az Önkormányzat pénzügyi, építészeti és beruházási szakismerettel rendelkező alkalmazottaiból delegálhatóak tagok.
4. Az Önkormányzat és a Társaság megállapodnak, hogy a Döntéshozó Bizottság tagjaira a Szabályzat XII. fejezetében foglaltakat alkalmazzák.
5. Az Önkormányzat és a Társaság megállapodnak, hogy a Társaság köteles tájékoztatni az Önkormányzatot a közbeszerzési eljárás megindításáról, az ajánlattételi felhívás megjelenéséről és tartalmáról valamint az eljárást lezáró döntésről.

III. Beruházás megvalósítása

1. Az Önkormányzat és Társaság rögzíti, hogy a sportlétesítmény megvalósítását érintő közbeszerzési eljárások jogerős lezárását követően, a sportlétesítmény beruházásának megkezdését megelőzően, külön okiratban szövegezett együttműködési megállapodásban rögzítik az Önkormányzat és a Társaság beruházás megvalósulása során gyakorolható jogait és teljesítendő kötelezettségeit, a Ptk. 3:112. § (3) bekezdésében foglaltak alapulvételével.

IV. Egyéb rendelkezések

1. A Felek rögzítik, hogy jogviszonyukat jelen Megállapodás mellett az uszoda beruházás kapcsán az I. 1. pontban rögzített használati megállapodás, valamint az Önkormányzat Képviselő-testületének vonatkozó határozatai szabályozzák.
2. A Felek megállapodnak, hogy egymással a jelen Megállapodás- és az uszoda beruházás lebonyolítása kapcsán fokozottan együttműködnek.
3. A jelen Megállapodásban nem szabályozott kérdésekben a hatályos magyar jogszabályok, valamint az Önkormányzat Képviselő-testületének határozatai az irányadók.
4. Felek a Ptk. 3:209. § (1) bekezdése alapján rögzítik, hogy jelen Megállapodást közokiratba vagy teljes bizonyító erejű magánokiratba kell foglalni.

Jelen okiratot elolvastuk, értelmeztük és mint akaratunkkal mindenben megegyezőt, helybenhagyólag írjuk alá.

Budapest, 2016. február 25.

……………………... .. ………………………..

Dr. Láng Zsolt Becsey Péter

Budapest Főváros II. Kerületi Önkormányzat II. Kerületi Sport és Szabadidősport Nonprofit Kft.

polgármester ügyvezető

Ellenjegyzem:

dr. Szalai Tibor

jegyző